Kėdainių herbas

Kėdainių herbas – pagrindinis Kėdainių miesto, Kėdainių miesto seniūnijos ir Kėdainių rajono savivaldybės heraldinis atributas.

 Aprašas 

Skydo laukas nuskeltas iš dešinės, heraldiškai dešiniajame apatiniame mėlyname lauke sidabrinė pasaga su trimis auksiniais kryžiais, kairiajame viršutiniame auksiniame lauke juodas erelio sparnas, sujungtas su juoda koja, kuri laiko gretimame lauke esančią pasagą.

 Istorija 

Kėdainiai iki XIX a. buvo privatus miestas ir turėjo net kelis herbus. Kai miestas priklausė Kiškoms, Zigmantas Vaza suteikė Magdeburgo teises ir herbą (1590 m. balandžio 15 d.) – mėlyname skydo lauke sidabrinė pasaga () su trimis auksiniais kryžiais. Viduryje pasagos dvi lašišos. Privilegijoje nurodoma:

Kunigaikščiui Kristupui Radvilai vedus Oną Kiškaitę herbas buvo pakeistas. 1627 m. atsirado nuskeltas herbo skydas. Auksiniame lauke juodas erelio sparnas su koja, mėlyname pasaga su kryžiais. Tokį herbą 1648 m. balandžio 28 d. patvirtino valdovas Vladislovas Vaza. Juodas erelio sparnas su koja yra dalis kunigaikštiškojo Radvilų herbo, o pasaga – Kiškų ir dalis pirmojo Kėdainių herbo.

1792 m. sausio 10 d. Kėdainių herbą patvirtino ATR valdovas Stanislovas Augustas privilegija Nr. 12.Kėdainių herbas privilegijoje. Archyvai.lt (tikrinta 2011-01-27). Vėliau tais pačiais metais savivalda ir herbas buvo panaikinti.

XX a. susigražinus miesto herbą, šis buvo klaidingai perpieštas iš išlikusių XIX a. dokumentų. 1935 m. herbą perpiešė Marijanas Gumovskis.Kalvarijos miesto herbo istorija. Kalvarijosvb.lt (tikrinta 2025-12-09). Tuomet erelio sparnas ir pasaga buvo skirtinguose laukuose ir nesujungti erelio koja. Toks klaidingas herbas buvo pasiūlytas ir 1968 m. (dailininkas Arūnas Tarabilda), kuris po poros metų buvo panaikintas.

Atkurtą Kėdainių herbą 1991 m. rugpjūčio 30 d. nutarimu Nr. I-1738 Aukščiausiosios Tarybos pirmininkas Vytautas Landsbergis. Etalono autorius – dailininkas Rimtautas Tarabilda.

 Šaltiniai 

Herb
Kategorija:1991 m. patvirtinti Lietuvos gyvenviečių herbai
Kategorija:Kėdainių rajono savivaldybės gyvenviečių herbai
Kategorija:Lietuvos miestų herbai
Kategorija:Lietuvos savivaldybių herbai